Kale (Mound)

De Kale (och Jupiter XXXVII) ass ee vun de klenge bausenzege Mounde vum Planéit Jupiter.

 Entdeckung 
De Kale gouf den 9. Dezember 2001 vun Astronome vun der Universitéit vun Hawaii entdeckt a krut déi virleefeg Bezeechnung S/2001 J 8.

De Mound gouf no der Kale, enger vun de Chariten aus der griichescher Mythologie, genannt.

 Bunndaten 
De Kale kreest a 729 Deeg, 11 Stonnen a 17 Minutten op enger mëttlerer Distanz vun 23.217.000 km ëm de Jupiter. D'Bunn huet eng Exzentrizitéit vun 0,2599. Mat enger Schréi vun 164,996° ass d'Bunn retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt de Kale der Carme-Grupp, déi nom Jupitermound Carme benannt gouf, zougeschriwwen.

 Physikalesch Daten 
De Kale huet e mëttleren Duerchmiesser vu ronn 2 km. Seng Dicht gëtt op 2,6 g/cm³ geschat. Hie besteet warscheinlech haaptsächlech aus Silikatgestengs. En huet eng ganz däischter Uewerfläch, a seng Albedo ass 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 23,0m.

 Kuckt och 

 Um Spaweck 
 MPEC 2002-J54: Eleven new Satellites of Jupiter 15. Mee 2002 (Entdeckung)
 MPEC 2003-E14: S/2001 J 8 5. Mäerz 2003 (Zeréckentdeckung)

Kategorie:Jupitermounden
Kategorie:Astronomesch Objeten, déi 2001 entdeckt goufen
Kategorie:Entdeckunge vum Scott S. Sheppard